pythainlp/thai_wikipedia_clean_20230101 huggingface dataset:
(ชื่อเล่น ซูกัส) เกิดเมื่อวันที่ 8 พฤศจิกายน พ.ศ. 2533เป็นนักแสดงและศิลปินชาวไทยเกิดที่จังหวัดนนทบุรี
บัณฑวิช ตระกูลพานิชย์ (ชื่อเล่น ซูกัส) (เกิดเมื่อวันที่เป็น 8 พฤศจิกายน พ.ศ. 2533) เป็นนักแสดงและศิลปินชาวไทย มีบิดาและมารดาเป็นคนเชื้อสายไทยและสัญชาติไทยนับถือศาสนาพุทธเกิดที่จังหวัดนนทบุรี
เขาจบการศึกษามัธยมโรงเรียนราชวินิตบางเขน และสำเร็จการศึกษาปริญญาตรีคณะนิเทศศาสตร์มหาวิทยาลัยธุรกิจบัณฑิต
เขาเริ่มเข้าสู่วงการบันเทิงไทยมีผลงานและชื่อเสียงจากการเวทีการประกวดคลีนิคเคลียร์ ในปี 2550 ภายหลังเขามีผลงานถ่ายแบบนิตยสารอื่น ๆ รวมทั้งมิวสิกวิดีโอและโฆษณาต่อมาเขาได้ลงนามสัญญาเป็นในฐานะนักแสดงสังกัดบริษัท โพลีพลัส เอ็นเตอร์เทนเม้นท์ จำกัดเมื่อในปี 2552 มีผลงานละครเรื่องแรก "แจ๋วใจร้ายกับคุณชายเทวดา" เป็นที่รู้จักกันในบทบาท "เสือ"ภายหลังสิ้นสุดสัญญาลงเมื่อในปี 2555 ต่อมาเขาได้มีโอกาสฝึกงานการเป็นศิลปินที่ประเทศเกาหลีในเวลา
3 ปี เขาจึงตัดสินใจไปลงเรียนการแสดงที่สถาบันสอนเต้นและการแสดงที่ซอยทองหล่อ สถาบันของคนประเทศเกาหลีที่สถานีโทรทัศน์ sbsเป็นวงที่รวมเด็ก ๆ จากหลาย ๆ ประเทศภายหลังเขาจึงกลับมาประเทศไทยเมื่อในปี 2558 เขาได้ลงนามสัญญาในฐานะนักแสดงสังกัดสถานีโทรทัศน์สีกองทัพบกช่อง 7มีผลงานละครเช่น "จุมพิตพยัคฆ์สาว", "เจ้าบ่าวกลัวฝน", "สุดรักสุดดวงใจ", "รักกันมันแจ๋ว"และ "รักหวานบ้านวุ่น"
พระบาทสมเด็จพระปรเมนทรรามาธิบดีศรีสินทรมหาวชิราลงกรณ
ทางหลวงท้องถิ่น ชบ.ถ 3-0018
มี (เพลงเทย์เลอร์ สวิฟต์)
มี  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยเบรนดอน ยูรี จากวงแพนิกแอตเดอะดิสโก ออกจำหน่ายเมื่อวันที่ 26 เมษายน 2019 เป็นซิงเกิลเปิดตัวของสตูโออัลบั้มที่เจ็ดของสวิฟต์ ซึ่งยังไม่ออกจำหน่าย "มี"เป็นเพลงแนวบับเบิลกัมป็อป ซึ่งสวิฟต์อธิบายว่าเกี่ยวกับ"การยอมรับความเป็นเอกลักษณ์ของตนเองและภูมิใจกับมันให้สุด ๆ" เธอกล่าวอีกว่า "กับเพลงป็อป เรามีความสามารถที่จะทำให้ทำนองเพลงติดหูผู้คน และฉันอยากให้เพลงนี้เป็นเพลงที่ทำให้พวกเขารู้สึกดีขึ้นกับตัวเอง ไม่ใช่แย่ลง"
การโปรโมทออกจำหน่าย.
ในวันที่ 13 เมษายน 2019 เว็บไซต์ของสวิฟต์กลายเป็นตัวเลขที่นับเวลาถอยหลังไปสู่วันที่ 26 เมษายน ทำให้เกิดการคากการณ์กันว่าสวิฟต์กำลังจะออกเพลงใหม่ วันที่ 25 เมษายน สื่อหลายเจ้าลงข่าวว่ามีจิตรกรรมฝาผนังรูปผีเสื้อขนาดใหญ่ในเมืองแนชวิลล์ รัฐเทนเนสซี วาดโดยศิลปินเคลซี มอนทากิว ซึ่งแฟนเพลงหลายคนคาดว่าเกี่ยวข้องกับการออกจำหน่ายเพลงที่กำลังจะมาถึง มีแฟนเพลงจำนวนกว่าร้อยคนไปรวมตัวกันหน้าจิตรกรรม ในขณะที่มอนทากิวเพิ่มตัวอักษรคำว่า "ME!" ลงไปบนจิตรกรรม โดยในตอนแรกมอนทากิวเข้าใจว่าเธอถูกจ้างให้วาดจิตรกรรมโดยเอบีซี อีเอสพีเอ็น และเอ็นเอฟแอลเพื่อโฆษณาการดราฟต์ผู้เล่นในปี 2019 ต่อมาสวิฟต์ได้ปรากฏตัวหน้าจิตรกรรมและเปิดเผยความจริงว่าเธอเป็นผู้ว่าจ้างงานจิตรกรรม เพื่อเป็นส่วนหนึ่งของการโปรโมทเพลงใหม่ และเธอจะให้ข้อมูลเพิ่มเติมในการสัมภาษณ์กับโรบิน โรเบิรตส์ ระหว่างการถ่ายทอดสดของการดราฟต์ผู้เล่นเอ็นเอฟแอลต่อไป ซึ่งในการสัมภาษณ์ สวิฟต์ยืนยันว่าจะมีการออกซิงเกิลและมิวสิกวิดีโอใหม่ตอนเที่ยงคืน และได้ให้ชื่อของเพลงพร้อมกับเปิดเผยว่าเบรนดอน ยูรี ร่วมร้องรับเชิญ
มิวสิกวิดีโอของ"มี" เปิดตัวบนยูทูบเวลาเที่ยงคืนในเขตเวลาตะวันออก (11 นาฬิกาในประเทศไทย) วันที่ 26 เมษายน 2019 โดยเป็นวิดีโอแบบปฐมทัศน์สด ซึ่งสวิฟต์ได้เข้ามาตอบคำถามจากแฟนเพลงทางช่องแชทสดก่อนเพลงเริ่ม มิวสิกวิดีโอนี้ได้ทำลายสถิติจำนวนผู้ชมใน 24 ชั่วโมงแรกที่มากที่สุดบนวีโว และมีจำนวนผู้ชมใน 24 ชั่วโมงแรก มากเป็นอันดับ 3 จากวิดีโอยูทูบทั้งหมด นอกจากนี้ยังทำลายสถิติของวิดีโอบนวีโวที่จำนวนผู้ชมขึ้นสู่ 100 ล้านคนเร็วที่สุด ใน 79 ชั่วโมง
เนชันนัลลีก ฤดูกาล 2018–19
ส่วนการแข่งขันระดับเนชันนัลลีกนอร์ทและเนชันนัลลีกเซาท์​ ทีมที่ได้แชมป์จะได้เลื่อนชั้นขึ้นไปแข่งในระดับพรีเมียร์ดิวิชันโดยอัตโนมัติ​ ส่วนผู้ชนะรอบเพลย์ออฟของแต่ละโซนจะได้เลื่อนชั้นอีกโซนละ​ 1​ ทีม​รวมเป็น​ 4​ ทีมที่จะเลื่อนขึ้นสู่พรีเมียร์ดิวิชัน​ ส่วนการตกชั้น​ ทีมที่ได้ 4​ อันดับสุดท้ายของแต่ละโซนรวม​ 8​ ทีม​ จะตกชั้นสู่พรีเมียร์ดิวิชัน​ของนอร์เทิร์น​พรีเมียร์ลีก, เซาเทิร์น​ ฟุตบอลลีก​ และอิสธ์เมียนลีก
มีสโมสรฟุตบอลที่ร่วมแข่งขันทั้งหมด​ 24 สโมสร
การเปลี่ยนแปลงสโมสรในลีก.
ทีมที่เข้าสู่เนชันนัลลีก.
เลื่อนชั้นขึ้นมาจากเนชันนัลลีกนอร์ท​
เลื่อนชั้นขึ้นมาจากเนชันนัลลีกเซาท์​
ตกชั้นจากอีเอฟแอลลีกทู
ทีมที่พ้นจากเนชันนัลลีก.
เลื่อนชั้นสู่อีเอฟแอลลีกทู​
ตกชั้นสู่เนชันนัลลีกนอร์ท​
ตกชั้นสู่เนชันนัลลีกเซาท์​
เนชันนัลลีกนอร์ท.
เนชันนัลลีกนอร์ท​ ฤดูกาล​ 2018–19​ มีสโมสรที่เข้าร่วมการแข่งขัน​ 22​ สโมสร
ทีมที่เข้าสู่เนชันนัลลีกนอร์ท.
เลื่อนชั้นขึ้นมาจากนอร์เทิร์นพรีเมียร์ลีก​ พรีเมียร์ดิวิชัน​ ฤดูกาล​ 2017–18
เลื่อนชั้นขึ้นมาจากเซาเทิร์นลีก​ พรีเมียร์ดิวิชัน​ ฤดูกาล​ 2017–18
ตกชั้นจากเนชันนัลลีก​ ฤดูกาล​ 2017–18
ทีมที่พ้นจากเนชันนัลลีกนอร์ท.
เลื่อนชั้นขึ้นไปแข่งในระดับเนชันนัลลีก
​ตกชั้นไปแข่งในนอร์เทิร์นพรีเมียร์ลีก​ พรีเมียร์ดิวิชัน​
​ตกชั้นไปแข่งในเซาเทิร์นลีก​ พรีเมียร์ดิวิชัน​ เซ็นทรัล​
เนชันนัลลีกเซาท์.
เนชันนัลลีกเซาท์ ฤดูกาล 2018–19มีสโมสรที่เข้าร่วมการแข่งขันกันทั้งหมด 22 สโมสร
ทีมที่เข้าสู่เนชันนัลลีกเซาท์.
เลื่อนชั้นขึ้นมาจากอิสธ์เมียนลีก พรีเมียร์ดิวิชัน​ ฤดูกาล​ 2017–18
เลื่อนชั้นขึ้นมาจากเซาเทิร์นฟุตบอลลีก พรีเมียร์ดิวิชัน​ ฤดูกาล​ 2017–18
ทีมที่พ้นจากเนชันนัลลีกเซาท์.
เลื่อนชั้นไปเนชันนัลลีก ฤดูกาล​ 2018–19
ตกชั้นไปอิสธ์เมียนลีก พรีเมียร์ดิวิชัน ฤดูกาล​ 2018–19
ตกชั้นไปเซาเทิร์นลีก พรีเมียร์ดิวิชัน ฤดูกาล​ 2018–19
ซูดาน III
ซูดาน III เป็นสีย้อมไขมัน ใช้ย้อมไตรกลีเซอไรด์ในเนื้อเยื่อแช่แข็ง และไลโปโปรตีนบางตัว ในเนื้อเยื่อที่ฝังตัวในพาราฟินและนำมาตัดเป็นชิ้นบางๆ ลักษณะเป็นผลึกสีน้ำตาลแดงและดูดกลืนแสงสูงสุดที่ 507(304) nm เป็นสีที่ใช้ในการย้อมซูดาน สีใกล้เยงกันคิอ ออยล์ เรด O ซูดาน IV และ ซูดาน แบล็ก B
ชื่ออื่นๆ ได้แก่ ซูดาน เรด BK, แฟต พอนโซ G, เคราซิน เรด, C.I. 26100, โซลเวนท์ เรด 23, ซูดาน เรด, ซูดาน เรด III, ซูดาน V, ซูดาน เรด B, ซูดาน G, สการ์เลต Bและ โทนี เรด.
ในทางอุตสาหกรรม สีนี้ใช้ย้อมสารที่ไม่มีขั้ว เช่น น้ำมัน ไขมัน ไข กรีส (ใช้หล่อลื่น) สารประกอบไฮโดรคาร์บอนต่างๆ เป็นต้น
เทรย์
เทรย์  เป็นกลุ่มบอยแบนด์สัญชาติเกาหลีใต้ สังกัดBanana Culture เทรย์เริ่มเปิดตัวเป็นเมื่อ 28 สิงหาคม ค.ศ.2017 มีสมาชิก 2 คนคือ "แจจุน และ ชางฮยอน" ซึ่งทั้ง 2 คนได้ร่วมเข้าแข่งขันในรายการ และต่อมาได้มีการเพิ่มสมาชิก 1 คนคือ "จุนแท" เมื่อ 17 พฤษภาคม ค.ศ.2018 และเปิดตัวอย่างเป็นทางการเมื่อ 19 กุมภาพันธ์ ค.ศ.2019 กับมินิอัลบั้ม Born;本 พร้อมกับมิวสิควีดีโอเพลงโปรโมต "‘Gravity’" ปัจจุบันเทรย์ประกอบไปด้วยสมาชิกทั้งหมด 3 คน ได้แก่ จุนแท, แจจุน และ ชางฮยอน
อูซอกเอ็กซ์ควานลิน
อูซอกเอ็กซ์ควานลิน  เป็นวงดนตรีดูโอชาวเกาหลีใต้ที่ก่อตั้งโดยคิวบ์เอนเตอร์เทนเมนต์ในปี พ.ศ. 2562 ประกอบด้วยอูซ็อกแห่งวงเพนตากอนและไล่ กวานหลินอดีตสมาชิกของวงวอนนาวัน เมื่อวันที่ 20 กุมภาพันธ์ พ.ศ. 2562 คิวบ์เอนเตอร์เทนเมนต์ได้ประกาศการก่อตั้งโปรเจ็กต์กลุ่มใหม่ที่มีไลร่วมกับอูซ็อก ทั้งคู่เดบิวต์เมื่อวันที่ 11 มีนาคมของปีเดียวกันด้วย "9801" โดยมีเพลงไตเติ้ลชื่อ "I'm a Star"
ทรูวิชันส์
เคซุส นาบัส
รถไฟใต้ดินเซบียา
ซาร์ลันท์
สมเด็จพระนางเจ้าสุทิดา พัชรสุธาพิมลลักษณ์ พระบรมราชินี
เอเลนอร์ เดอ แคลร์
เอเลนอร์ เดอ แคลร์  เป็นพระนัดดาในพระเจ้าเอ็ดเวิร์ดที่ 1 แห่งอังกฤษ และเป็นทายาทในดินแดนอันกว้างใหญ่ไพศาลของตระกูลเดอ แคลร์ และเป็นภรรยาของฮิวจ์ เดสเปนเซอร์ผู้ลูก
เอเลนอร์เกิดในเดือนตุลาคมหรือพฤศจิกายน ค.ศ. 1292 ที่ปราสาทคายร์ฟิลลีในแกลมอร์แกน ปราสาทขนาดใหญ่ที่บิดาของเธอเป็นผู้สร้างขึ้นมา มารดาของเธอคือโจนแห่งเอเคอร์ พระราชธิดาคนที่สองในบรรดาพระราชธิดาห้าคนที่มีชีวิตรอดของพระเจ้าเอ็ดเวิร์ดที่ 1 ส่วนบิดาของเธอคือกิลเบิร์ต 'แดง' เดอ แคลร์ เอิร์ลที่ 7 แห่งกลอสเตอร์ เธอเป็นบุตรคนที่สองของกิลเบิร์ตและโจน ในตอนที่เอเลนอร์เกิดโจนมีพระชนมายุ 20 พรรษา ส่วนกิลเบิร์ตมีอายุ 49 ปี เอเลนอร์มีพี่ชายหนึ่งคนคือกิลเบิร์ด บุตรชายและทายาทของบิดามารดาซึ่งเกิดในปี ค.ศ. 1291 เธอมีน้องสาวสองคน คือ มาร์กาเร็ตซึ่งน่าจะเกิดในช่วงครึ่งปีแรกของ ค.ศ. 1294 ซึ่งต่อมากลายเป็นภรรยาของเพียส การ์เวสตัน กับเอลิซาเบธซึ่งเกิดในเดือนกันยายน ค.ศ. 1295 เอเลนอร์มีอายุน้อยกว่าพระเจ้าเอ็ดเวิร์ดที่ 2 ผู้เป็นน้าชายเพียง 8 ปีครึ่ง
กิลเบิร์ต พี่ชายของเอเลนอร์เติบโตในครัวเรือนของพระราชินีมาร์เกอรีต ยายเลี้ยงที่น่าจะแก่กว่ากิลเบิร์ตเพียง 9 ปี กิลเบิร์ตแดง บิดาของพี่น้องเดอ แคลร์ถึงแก่กรรมในเดือนธันวาคม ค.ศ. 1295 ด้วยวัย 52 ปี หลังจากที่เอลิซาเบธ บุตรคนสุดท้องเกิดได้ไม่กี่อาทิตย์ ในปี ค.ศ. 1296 โจนผู้เป็นม่ายได้ยกปราสาทบริสตอลให้เป็นที่พักอาศัยของลูกๆ ในช่วงต้นปี ค.ศ. 1297 ขณะเอเลนอร์มีอายุได้ 4 ปี โจนได้สมรสใหม่กับราล์ฟ เดอ มอนเธอร์เมอร์ ผู้ติดตามของสามีโดยที่ยังไม่ได้รับพระราชานุญาตจากพระราชบิดาที่หวังจะจับพระนางสมรสกับเคานต์แห่งซาวอย โจนน่าจะพาลูกๆ ไปร้องขอความเห็นใจจากพระราชบิดา คาดว่าพระนางคงหวังให้พระนัดดาตัวน้อยๆ ช่วยเรียกความเมตตาจากกษัตริย์ แต่ไม่ได้ผล โจนถูกยึดที่ดิน เดอ มอนเธอร์เมอร์ถูกจับขังคุก แต่สุดท้ายกษัตริย์ก็ทำใจว่าพระองค์ไม่สามารถยกเลิกการสมรสของทั้งคู่ได้ และอาจจะด้วยความรักที่มีพระธิดา เมื่อเห็นว่าพระนางลำบากกับการตั้งครรภ์ พระเจ้าเอ็ดเวิร์ดจึงยอมใจอ่อนและยอมรับการสมรส
การสมรสกับฮิวจ์ เดสเปนเซอร์ผู้ลูก.
ตำนานเล่าว่าเอเลนอร์นั้นงดงามและได้เรื่องได้ราวที่สุดในบรรดาสามสาวพี่น้องเดอ แคลร์ เธอมีความคล้ายคลึงกับมารดาผู้เป็นขัตติยะนารีที่สุด ในฐานะพี่สาวคนโต เธอสมรสเป็นคนแรก เพื่อชดใช้หนี้ที่พระเจ้าเอ็ดเวิร์ดที่ 1 ติดฮิวจ์ เดสเปนเซอร์ผู้พ่อ ตระกูลเดสเปนเซอร์แม้จะเป็นตระกูลผู้ดีเก่าแก่ แต่ไม่มียศศักดิ์และที่ดิน เอเลนอร์ในตอนนั้นเองก็ไม่มียศศักดิ์และที่ดินเช่นกัน เธอสมรสกับฮิวจ์ เดสเปนเซอร์ผู้ลูกด้วยวัยเพียง 13 พรรษา ในวันที่ 26 พฤษภาคม ค.ศ. 1306 ที่วิหารเวสต์มินสเตอร์ต่อหน้ากษัตริย์ พระราชินีมาร์เกอรีตอาจไม่ได้ไปร่วมงานเนื่องจากเพิ่งให้กำเนิดเอเลนอร์ พระราชบุตรคนสุดท้องของกษัตริย์เมื่อไม่กี่อาทิตย์ก่อนหน้า กษัตริย์มีพระชนมายุเกือบ 67 พรรษาและสิ้นพระชนม์ในอีกหนึ่งปีต่อมา (เอเลนอร์ พระธิดาซึ่งมีศักดิ์เป็นน้าของเอเลนอร์ เดอ แคลร์สิ้นพระชนม์ในปี ค.ศ. 1311 ด้วยวัยพียง 5 พรรษา) โจนแห่งเอเคอร์ มารดาของเอเลนอร์ซึ่งมาร่วมพิธีสมรสด้วยสิ้นพระชนม์ในอีก 11 เดือนหลังพิธีสมรส ไม่มีใครรูว่าอิซาเบล โบชอมป์ มารดาของฮิวจ์ เดสเปนเซอร์ซึ่งเป็นธิดาของเอิร์ลแห่งวอริคมาร่วมพิธีสมรสด้วยหรือไม่ เธอเสียชีวิตหลังพิธีสมรสเพียง 4 วัน แขกที่มาร่วมพิธีอีกคนคือพระเจ้าเอ็ดเวิร์ดที่ 2 น้าชายของเอเลนอร์ซึ่งได้แต่งตั้งฮิวจ์เป็นอัศวิน (พร้อมกับคนอีกเกือบ 300 คน) ก่อนพิธีสมรสเพียง 4 วัน โดยในตอนนั้นพระองค์ดำรงตำแหน่งเป็นเจ้าชายแห่งเวลส์, เอิร์ลแห่งเชสเตอร์, เคานต์แห่งปงตีเยอและมงเตรยล์ และดยุคแห่งอากีแตน เพียส กาเวสตัน สหายรักของพระองค์ได้รับแต่งตั้งเป็นอัศวินในวันที่ฮิวจ์สมรสกับเอเลนอร์
ฮิวจ์ซึ่งอยู่ในช่วงวัยรุ่นตอนปลายไม่ใช่คู่สมรสที่เหมาะสมสำหรับพระนัดดาคนโตของกษัตริย์ แม้จะเป็นหลานชายของเอิร์ล, เป็นหลานชายเลี้ยงของเอิร์ลอีกคน (เอิร์ลแห่งนอร์ฟอล์กซึ่งถึงแก่กรรมในปีที่ฮิวจ์สมรส) และเป็นน้องภรรยาของเฮนรีแห่งแลงคัสเตอร์ พระภาติยะของกษัตริย์ แต่ฮิวจ์ไม่มีโอกาสที่จะได้สืบทอดตำแหน่ง บิดาของเขาครอบครองดินแดนขนาดกว้างใหญ่ไพศาลซึ่งส่วนใหญ่อยู่ในมิดแลนด์และบักกิงแฮมเชอร์ แต่ฮิวจ์ไม่มีสิทธิ์ใดๆ ในดินแดนจนกว่าฮิวจ์ผู้พ่อจะถึงแก่กรรม
น้าชายของเอเลนอร์ขึ้นครองบัลลังก์เป็นพระเจ้าเอ็ดเวิร์ดที่ 2 ในปี ค.ศ. 1307 พระองค์ดูรักใคร่พระภาคิไนยและเริ่มพระราชทานที่ดินให้แก่เธอและสามี ทั้งยังมอบตำแหน่งอันเป็นที่ปรารถนาของใครหลายคนให้เธอ โดยให้เธอเป็นหนึ่งในนางสนองพระโอษฐ์ของอีซาแบลแห่งฝรั่งเศส พระราชินีที่เพิ่งอภิเษกสมรสกัน ในปี ค.ศ. 1309 พระเจ้าเอ็ดเวิร์ดที่ 2 ได้พระราชทานคฤหาสน์ซัตตันในนอร์ฟอล์กซึ่งเคยเป็นของอดีตอัศวินเทมพลาร์ให้แก่ฮิวจ์ ซึ่งเป็นของขวัญชิ้นเดียวที่เขาได้รับก่อนจะขึ้นเป็นคนโปรดของกษัตริย์ ในปี ค.ศ. 1310 ฮิวจ์ผู้พ่อได้ยกคฤหาสน์หกหลังให้แก่บุตรชาย
หนึ่งในสิ่งแรกๆ ที่พระเจ้าเอ็ดเวิร์ดที่ 2 ทำคือการจับพระภาคิไนยตระกูลเดอ แคลร์สมรส มาร์กาเร็ตและเอลิซาเบธมีชีวิตสมรสที่สั้นและไม่มีความสุข ทั้งคู่เป็นม่ายตั้งแต่อายุไม่ถึง 20 ปีและถูกจับสมรสใหม่ทันทีกับคนโปรดของพระเจ้าเอ็ดเวิร์ด แต่ชีวิตสมรสของเอเลนอร์กับฮิวจ์กลับเป็นไปอย่างราบรื่น เธอมีบุตรธิดาให้กับฮิวจ์ถึง 9 คนในช่วงปี ค.ศ. 1308 ถึง ค.ศ. 1325 ประกอบด้วยบุตรชายสี่คนและบุตรสาวห้าคนที่ล้วนภักดีต่อพระเจ้าเอ็ดเวิร์ดแม้จะประสบปัญหาความวุ่นวายทางการเมือง ได้แก่
ในยุคที่ที่ดินคืออำนาจ ความไร้อำนาจของฮิวจ์ทำให้เอเลนอร์ไม่ค่อยมีอิทธิพล ทว่าเธอเป็นที่คุ้นหน้าคุ้นตาในราชสำนักในฐานะนางสนองพระโอษฐ์ผู้ติดตามของพระราชินีอีซาแบลและร่วมเดินทางไปฝรั่งเศสพร้อมกับพระราชินีในปี ค.ศ. 1313 อีซาแบลซึ่งเป็นน้าสะใภ้ของเอเลนอร์มีอายุน้อยกว่าเธอหลายปีและมีผู้ติดตามเป็นกลุ่มธิดาขุนนางที่ต่างก็มีสามี, มีครอบครัว และมีความรับผิดชอบตามระบอบศักดินาเป็นของตนเอง เอเลนอร์มีคณะผู้ติดตามของตนเองโดยจอห์น เดอ เบิร์กแฮมสเต็ดเป็นมหาดเล็กของเธอ
เอเลนอร์ยังสนิทสนิมกับพระเจ้าเอ็ดเวิร์ดที่ 2 น้าชายที่ออกค่าใช้จ่ายทั้งหมดให้เวลาที่เธออยู่ในราชสำนัก บางครั้งแม้เธอจะไม่ได้อยู่ในราชสำนักพระองค์ก็ยังคงจ่ายให้ ซึ่งเป็นสิทธิพิเศษที่พระภาคิไนยคนอื่นๆ ไม่ได้ เธอมักปรากฏอยู่ในเอกสารในยุคนั้นในฐานะ "เลดีเอเลนอร์ เดสเปนเซอร์" พระเจ้าเอ็ดเวิร์ดไม่ได้รักแค่เธอ แต่ยังเผื่อแผ่ความรักไปให้สามีของเธอด้วย
ในเดือนมิถุนายน ค.ศ. 1314 กิลเบิร์ต เดอ แคลร์ผู้ลูก เอิร์ลแห่งกลอสเตอร์วัย 23 ปี พี่ชายของเอเลนอร์ถูกสังหารระหว่างทำสมรภูมิแบนน็อคเบิร์น พระเจ้าโรเบิร์ต เดอะ บรูซ กษัตริย์แห่งสกอตแลนด์ซึ่งเป็นลูกพี่ลูกน้องของเอเลนอร์เฝ้าศพของเอิร์ลแห่งกลอสเตอร์ทั้งคืนและส่งคืนกลับอังกฤษอย่างสมเกียรติโดยไม่เรียกร้องค่าใช้จ่ายใดๆ แม้พระองค์จะมีสิทธิ์เรียกร้อง มาทิลดา ภรรยาม่ายของเอิร์ลแห่งกลอสเตอร์ประกาศว่าตนเองกำลังตั้งครรภ์ ซึ่งเป็นการโกหก กษัตริย์เฝ้ารอทายาทที่กำลังจะเกิดของกิลเบิร์ตด้วยความอดทน มาทิลดาหลอกรัฐสภาได้สามปีก่อนที่ความจริงจะถูกเปิดเผย รัฐสภามีคำสั่งให้แบ่งทรัพย์สินที่ดินของเดอ แคลร์เป็นสามส่วนเท่าๆ กันให้แก่น้องสาวทั้งสามคนของเอิร์ลแห่งกลอสเตอร์ เนื่องจากกฎหมายสมัยกลางกำหนดให้พี่น้องหญิงได้สืบทอดมรดกเท่าๆ กัน ขณะที่กฎบุตรคนโตใช้ได้กับบุตรเพศชายเท่านั้น
ความสัมพันธ์ของฮิวจ์ เดสเปนเซอร์กับพระเจ้าเอ็ดเวิร์ดที่ 2.
ฮิวจ์กับเอเลนอร์ได้รับแกลมอร์แกนกับคฤหาสน์อีกสองสามแห่งในอังกฤษเป็นส่วนแบ่งในมรดกที่ดิน น้องสาวอีกสองคนของเธอในตอนนั้นได้สมรสกับชายที่พระเจ้าเอ็ดเวิร์ดที่ 2 ไว้วางใจ คือ มาร์กาเร็ตกับฮิวจ์ ออดลีย์ และเอลิซาเบธกับโรเจอร์ ดาโมรี ทำให้ออดลีย์กับดาโมรีมั่งคั่งและมีอิทธิพลขึ้นมา การแบ่งที่ดินของตระกูลเดอ แคลร์เป็นหนึ่งในเหตุการณ์สำคัญที่เกิดขึ้นในรัชสมัยของพระเจ้าเอ็ดเวิร์ดที่ 2 เนื่องจากฮิวจ์ เดสเปนเซอร์ผู้ทะเยอทะยานและไร้ยางอายได้ใช้มรดกของเอเลนอร์สร้างอำนาจให้ตนเอง เขาได้รับเลือกเป็นมหาดเล็กของพระเจ้าเอ็ดเวิร์ดในปี ค.ศ. 1318 ซึ่งเป็นตำแหน่งที่สูงส่ง บันทึกเล่าว่าพระเจ้าเอ็ดเวิร์ดไม่ได้คิดอะไรเป็นพิเศษกับฮิวจ์ในช่วงปีแรกๆ ที่รู้จักกัน แต่หลังเขาได้เป็นมหาเล็กประจำพระองค์ ชายทั้งสองก็สนิทสนมกันมากขึ้น ฮิวจ์ได้ใช้ความใกล้ชิดทำให้กษัตริย์ลุ่มหลงและพยายามยึดครองมรดกเดอ แคลร์ทั้งหมดที่อยู่ในเวลส์ตอนใต้
เป็นที่รับรู้กันว่าพระเจ้าเอ็ดเวิร์ดที่ 2 เป็นพวกรักร่วมเพศ พระองค์หลงใหล หรืออาจจะหลงรักสามีของพระภาคิไนยและเริ่มแสดงออกว่าทรงโปรดปรานเขาเป็นอย่างมาก ฮิวจ์หลงใหลในอำนาจที่ได้รับจากการเป็นคนโปรดและกลายเป็นทรราชย์ เขาฉกฉวยที่ดิน เงินทอง และทุจริตฉ้อฉล ไม่มีใครรู้ว่าเอเลนอร์คิดอย่างไรกับพฤติกรรมอันไร้ศีลธรรมของสามีที่รีดไถเอาที่ดินและทรัพย์สินต่างๆ มากมายซึ่งหนึ่งในนั้นคือที่ดินซึ่งเป็นของเอลิซาเบธ น้องสาวของเอเลนอร์ และไม่มีใครรู้ว่าเธอคิดอย่างไรเรื่องความสัมพันธ์ของเขากับกษัตริย์ซึ่งเป็นน้าชายของเธอ เป็นไปได้สูงว่าฮิวจ์คือคนรักของพระเจ้าเอ็ดเวิร์ดที่ 2 พระองค์หลงใหลเขามาก ทว่าฮิวจ์ยังคงมีความสัมพันธ์ทางเพศกับเอเลนอร์อยู่ บุตรจำนวนหนึ่งของทั้งคู่เกิดหลังจากที่ฮิวจ์เริ่มมีความสัมพันธ์กับพระเจ้าเอ็ดเวิร์ด
ทว่าบางคนกลับเชื่อว่าคนที่มีความสัมพันธ์ชู้สาวกับกษัตริย์ในเวลานั้นคือเอเลนอร์ โรเบิร์ตแห่งเรดิงได้กล่าวไว้ว่าพระเจ้าเอ็ดเวิร์ดนั้นหลงระเริงกับ "ความสัมพันธ์ทางเพศอันชั่วร้ายและต้องห้าม" และ "ปฏิเสธอ้อมกอดฉันท์สามีภรรยาอันแสนหวานของพระราชินีอีซาแบล" ซึ่ง "ความสัมพันธ์ทางเพศอันชั่วร้ายและต้องห้าม" ที่กล่าวถึงอาจไม่ใช่การร่วมประเวณีทางทวารหนักกับฮิวจ์อย่างที่คนส่วนใหญ่ตีความ แต่อาจเป็นการร่วมประเวณีในเครือญาติกับเอเลนอร์ พระองค์ใช้เวลามากมายอยู่กับเอเลนอร์ ทั้งตามลำพังสองต่อสองและมีฮิวจ์อยู่ด้วย ทรงโปรดปรานเธอมากขึ้นเรื่อยๆ และพระราชทานของขวัญมากมายให้แก่เธอ ทั้งพระเจ้าเอ็ดเวิร์ดที่ 2 และฮิวจ์ต่างไว้ใจเอเลนอร์มาก ว่ากันว่าเธอถูกส่งไปอยู่ในครัวเรือนของอีซาแบลในฐานะ "แม่บ้าน" หรือไม่ก็สายลับ เธอได้รับอนุญาตให้อ่านจดหมายทุกฉบับของอีซาแบลและคอยจับตาดูพระราชินี ความสัมพันธ์ของพระเจ้าเอ็ดเวิร์ดกับอีซาแบลเลวร้ายลงอย่างหนักในปี ค.ศ. 1324 เมื่อพระเจ้าเอ็ดเวิร์ดสิ้นความไว้เนื้อเชื่อใจในตัวพระราชินี อีซาแบลถูกมองว่าเป็นสายลับของฝรั่งเศส พระโอรสธิดาถูกพรากไปจากพระนาง เอเลนอร์ได้รับมอบหมายให้ดูแลจอห์นแห่งเอลแธม พระโอรสคนที่สองของอีซาแบล พระราชินีผู้ทนทุกข์มาเป็นเวลานาน
การถูกจองจำ.
ในปี ค.ศ. 1326 อีซาแบลกับโรเจอร์ มอร์ติเมอร์ คนรักของพระนางบุกอังกฤษ พระเจ้าเอ็ดเวิร์ดที่ 2 กับฮิวจ์หนีไปลอนดอน แม้จะเป็นการกระทำที่ขี้ขลาด แต่ทั้งคู่รู้ดีว่าอีซาแบลเกลียดชังพวกตนจับใจและจะถูกจับกุมไม่ได้เด็ดขาด เอเลนอร์กำลังตั้งครรภ์บุตรคนสุดท้ายของตนกับฮิวจ์จึงไม่สามารถเดินทางได้ พระเจ้าเอ็ดเวิร์ดให้เธออยู่ในหอคอยแห่งลอนดอนซึ่งทรงคิดว่าปลอดภัยสำหรับเธอ
ในอังกฤษประชาชนเกลียดชังเดสเปนเซอร์และหัวเราะเยาะกษัตริย์ผู้อ่อนแอของตนเองจึงปล่อยให้อีซาแบลกับมอร์ติเมอร์ทำตามที่ต้องการ ในเดือนพฤศจิกายนพระเจ้าเอ็ดเวิร์ดกับฮิวจ์ถูกจับกุมตัว บิดาของฮิวจ์ถูกแขวนคอทันที พระเจ้าเอ็ดเวิร์ดถูกบีบให้สละบัลลังก์ ฮิวจ์ถูกนำตัวไปพิจารณาคดีและถูกตัดสินว่าทรยศขายชาติและเป็นโจร เขาถูกประหารต่อหน้าสาธารณชนด้วยการแขวนคอจากการเป็นโจร และถูกลากและหั่นเป็นสี่ส่วนจากการทรยศขายชาติ เท่านั้นไม่พอเขายังถูกควักเครื่องในจากการ "สร้างความขัดแย้งระหว่างกษัตริย์กับพระราชินี" และถูกตัดหัวจากการกลับมาอังกฤษทั้งที่ถูกเนรเทศ
ไม่มีใครรู้ว่าเอเลนอร์รู้สึกอย่างไรกับการตายของสามี เธออาจจะรักเขา ภายหลังเธอได้สร้างหลุมฝังศพอันวิจิตรงดงามให้แก่เขาที่วิหารทูว์กสบรี เอเลนอร์ซึ่งกลายเป็นม่ายถูกคุมขังในหอคอยแห่งลอนดอนเป็นเวลาสองปี บุตรชายคนโตของเธอถูกส่งไปอยู่ในครัวเรือนของคนโปรดของอีซาแบลและถูกจำคุกจนถึงปี ค.ศ. 1331 ธิดาสามคนของเธอซึ่งคนโตสมรสแล้ว กับคนเล็กซึ่งยังอยู่ในการอนุบาล ถูกบังคับให้บวชเป็นชีโดยถูกส่งตัวไปคนละอารามกัน การกระทำที่โหดร้ายนี้อาจเป็นผลมาจากความเกลียดชังในช่วงที่เธอเป็นนางสนองพระโอษฐ์ให้อีซาแบล
สองปีต่อมาเอเลนอร์ได้รับการปล่อยตัว ในปี ค.ศ. 1329 เอเลนอร์ถูกวิลเลียม ลา ซอชลักพาตัวไปจากปราสาทฮันลีย์ในวูร์สเตอร์เชอร์เพื่อไปสมรสกับเขา ลา ซอชเป็นลูกพี่ลูกน้องห่างๆ ของโรเจอร์ มอร์ติเมอร์ เขาเป็นหนึ่งในคนที่จับกุมตัวฮิวจ์ เดสเปนเซอร์ในเวลส์ตอนใต้และมีส่วนในการปิดล้อมบุตรชายของเอเลนอร์ที่คายร์ฟิลลีในช่วงปลายปี ค.ศ. 1326 หรือต้นปี ค.ศ. 1327 เอเลนอร์ไม่ใช่หญิงตระกูลเดอ แคลร์คนเดียวที่ถูกลักพาตัว เอลิซาเบธ น้องสาวของเอเลนอร์ก็ถูกลักพาตัวไปสมรสกับตีโบ เดอ แวร์ดง และในปลายคริสต์ทศวรรษ 1330 มาร์กาเร็ต ออดลีย์ หลานสาว (ลูกของพี่น้อง) ของเอเลนอร์ซึ่งเป็นบุตรสาวของมาร์กาเร็ต น้องสาวของเธอก็ประสบกับชะตากรรมแบบเดียวกัน เมื่อเธอถูกราล์ฟ สแตฟฟอร์ดลักพาตัว
ไม่มีใครรู้ว่าเอเลนอร์เต็มใจสมรสหรือไม่ แต่เธอดูมีความสุขดีกับวิลเลียมและไม่ได้ร้องเรียนต่อพระเจ้าเอ็ดเวิร์ดที่ 3 เพื่อขอให้การสมรสเป็นโมฆะซึ่งเธอมีสิทธิ์ทำได้ในทางกฎหมาย เอเลนอร์มีบุตรให้สามีคนที่สองสองคน คือ
โชคดีเป็นของเอเลนอร์เมื่อโชคชะตาพลิกผัน พระเจ้าเอ็ดเวิร์ดที่ 3 น้อยขึ้นมาท้าทายอำนาจของพระราชมารดาและคนรักในปี ค.ศ. 1330 เอเลนอร์ร้องเรียนต่อลูกพี่ลูกน้องของเธอทันทีว่ามอร์ติเมอร์ข่มขู่และกลั่นแกล้งจนเธอต้องยอมลงนามสละสิทธิ์ในที่ดิน พระเจ้าเอ็ดเวิร์ดรับฟังและคืนแกลมอร์แกนให้แก่เธอ
เอเลนอร์อายุยืนกว่าสามีคนที่สองของเธอ เธอถึงแก่กรรมในเดือนมิถุนายน ค.ศ. 1337 ด้วยวัย 44 ปี ร่างของเธอถูกฝังที่วิหารทูว์กสบรีร่วมกับบรรพบุรุษและลูกหลานอีกหลายคน เธอกับฮิวจ์ เดสเปนเซอร์ และฮิวจ์ซึ่งเป็นบุตรชายของทั้งคู่ เป็ผู้อุปถัมภ์ใหญ่ของวิหาร
ภัณฑิรา พิพิธยากร
ภัณฑิรา พิพิธยากร (เกิด 4 มกราคม พ.ศ. 2543) ชื่อเล่น มินนี่ เป็นนักแสดงและนางแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เป็นที่รู้จักกันในบทบาท "เมษา" จากละครเรื่อง เจ้าสาวช่างยนต์ (2561)
ภัณฑิรา พิพิธยากร เกิดเมื่อวันที่ 4 มกราคม พ.ศ. 2543 เป็นนักแสดงและนางแบบชาวไทยเป็นบุตรสาวมีพี่น้องร่วมกัน 3 คน น้องชายคนกลางชื่อ วินเนอร์ และน้องสาวคนเล็กชื่อ แฟร์รี่ มีบิดาและมารดามีเชื้อสายไทยและสัญชาติไทยนับถือศาสนาพุทธที่จังหวัดสมุทรปราการ
เขาจบการศึกษาระดับมัธยมศึกษาชั้นปีที่
เขาเริ่มเข้าสู่วงการบันเทิงไทยจากเวทีการประกวด Young Model 2015 ได้รับรางวัลรองชนะเลิศอันดับ 3 ในปี 2559 ภายหลังเขาได้นามสัญญาในฐานะนักแสดงสังกัดสถานีโทรทัศน์สีกองทัพบกช่อง 7ในปี 2560 มีผลงานละครเรื่อง "นางฟ้าเปื้อนฝุ่น", "บาปบริสุทธิ์ Live" และ "เจ้าสาวช่างยนต์" เป็นต้นเขาได้มีโอกาสร่วมแสดงมิวสิกวิดีโอเพลงชิ้นแรกเพลง "รักเธอให้น้อยลง" ของระดับดาว ศรีระวงศ์ ปัจจุบันมีผลงานละครอีกมากมายและเขายังรับงานละครเรื่อยมา
ผลงานในปี 2562 เขามีผลงานภาพยนตร์เรื่องแรก "แสงกระสือ"เป็นที่รู้จักกันในบทบาท สาย แสดงคู่กับ สพล อัศวมั่นคง และ โอบนิธิ วิวรรธนวรางค์ ภายหลังภาพยนตร์เรื่องนี้ถือได้ว่าประสบความสำเร็จและมีกำหนดเข้าฉายอย่างเป็นทางการในโรงภาพยนตร์ในวันที่ 14 มีนาคม พ.ศ. 2562
ชารล์ส ดับบลิว. นิมิทซ์
การรุกซาร์ลันด์
โซฟี มักดาเลเนอ ฟอน บรันเดินบวร์ค-คูล์มบาค
ลูอีเซอแห่งเฮ็สเซิน-คาสเซิล
เลโอนาร์โด ซีกาลี
เอเซเกียล ลาเบซี
อาเรียล ฟรันซิสโก โรดรีเกซ
มิชชาเอล บัลลาค
เอมีเลียโน ซาปาตา
เดทท์มาร์ คราเมอร์
อุเว โรเซนเบิร์ก
ปราสาทนอยชวานชไตน์
ลินเดอร์ฮอฟ
พระราชวังแฮร์เรินคีมเซ
อาร์ชดัชเชสมาเรีย คริสตีนา ดัชเชสแห่งเทเชิน
พระราชวังลาเคิน
ลาเคิน
เถาวัลย์
เถาวัลย์ คือพืชเถาไม้เลื้อยก้านยาวหลากหลายชนิดซึ่งมีรากอยู่ในดิน ณ ระดับพื้น และใช้ต้นไม้หรือวิธีการอื่นใดเพื่อช่วยยกตัวสูงขึ้นตามแนวตั้งให้ถึงระดับเรือนยอดเพื่อให้ได้พื้นที่รับแสงอย่างเพียงพอในป่า
รอมีน แจวอดี
รอมีน แจวอดี (; ; เกิดวันที่ 19 กรกฎาคม พ.ศ. 2517) เป็นนักประพันธ์ดนตรีประกอบชาวเยอรมันเชื้อสายอิหร่าน ดนตรีที่เขาประพันธ์ให้กับภาพยนตร์ "มหาประลัยคนเกราะเหล็ก" ของมาร์เวลใน พ.ศ. 2551 ได้รับการเสนอชื่อเข้าชิงรางวัลแกรมมี นอกจากนี้เขายังประพันธ์ดนตรีประกอบให้กับภาพยนตร์อื่น ๆ เช่น "สงครามมหาเทพประจัญบาน", "แปซิฟิค ริม สงครามอสูรเหล็ก", "วอร์คราฟต์ กำเนิดศึกสองพิภพ", "ย่นเวลาทะลุมิติ", "สเล็นเดอร์แมน" และภาพยนตร์ชุดทางโทรทัศน์ต่าง ๆ ซึ่งรวมถึง "มหาศึกชิงบัลลังก์", "แผนลับแหกคุกนรก", "เพอร์ซันออฟอินทริสต์", "แจ็ก ไรอัน" และ "เวสต์เวิลด์" แจวอดีได้รับรางวัลเอ็มมีจากผลงานการประพันธ์ในตอน "เดอะดรากอนแอนด์เดอะวุล์ฟ" ของภาพยนตร์ชุด "มหาศึกชิงบัลลังก์" ฤดูกาลที่ 7
สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน์
สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี
สมเด็จพระน้องนางเธอ เจ้าฟ้าจุฬาภรณวลัยลักษณ์ อัครราชกุมารี
พระเจ้าหลานเธอ พระองค์เจ้าพัชรกิติยาภา
พระเจ้าหลานเธอ พระองค์เจ้าสิริวัณณวรีนารีรัตน์
พระเจ้าหลานเธอ พระองค์เจ้าทีปังกรรัศมีโชติ
พระเจ้าหลานเธอ พระองค์เจ้าสิริภาจุฑาภรณ์
พระเจ้าหลานเธอ พระองค์เจ้าอทิตยาทรกิติคุณ
อะบูฮุร็อยเราะฮ์
อับดุรเราะห์มาน อิบน์ ศ็อคร์ อัดเดาซี อัซซะฮ์รอนี (‎; ค.ศ. 603–681) รู้จักกันในชื่อ อะบูฮุร็อยเราะฮ์ เป็นหนึ่งในเศาะฮาบะฮ์ (ผู้ติดตาม) ของศาสดามุฮัมมัด และเป็นที่รู้จักกันในนาม อะบูฮุร็อยเราะฮ์ "พ่อของแมว" ในบุคลิกของเขาที่ชอบเล่นกับแมว ตอนนี้ยังไม่มีใครรู้ว่าเขามีชื่อจริงว่าอะไร แต่ชื่อที่ถูกเรียกบ่อยที่สุดคือ อับดุลเราะห์มาน อิบน์ ศ็อคร์  อะบูฮุร็อยเราะฮ์ใช้เวลาอยู่กับเศาะฮาบะฮ์ของมุฮัมมัดเป็นเวลา 2 ปี 3 เดือน และมีฮะดีษที่รายงานถึงเขามีอย่างน้อย 5,374 ฮะดีษ
อบูฮุร็อยเราะฮ์ ถือกำเนิดที่เยเมน และอาศัยอยู่กับเผ่าอาหรับบนูเดาส์ แต่พ่อของเขาเสียชีวิตก่อน จึงทำให้เขาต้องอยู่กับแม่ โดยที่เขาไม่มีญาติแม้แต่คนเดียว
ชื่อของเขายังคงเป็นที่โต้แย้งในบรรดานักวิชาการมุสลิม ตัวอย่างชื่อเหล่านี้ ได้แก่ "อับดุลเราะฮ์มาน อิบน์ เซาะคร์", "อับด์ อิบน์ ฆุนัม","อับดุชชาม อิบน์ อามีร", "อับดุชชาม อิบน์ เซาะคร์", "'อามีร อิบน์ ฆุนัม", "ซิกิน อิบน์ ญาบิร", "ยะซีด อิบน์ อัล-อัซกอลานี", "บูรีร อิบน์ อัล-อัซรอเกาะฮ์" และ "ซะอีด อิบน์ อัล-ฮาริษ". และชื่อเกิดของเขายังคงเป็นที่โต้แย้งเช่นกัน ตัวอย่างเช่น "อับดุชชาม", "อับดุลลอฮ์", "ซิกิน", "'อามีร", "บูรีร", "อัมร์", "ซะอีด", "อับดุล ฆุนัม", "อับดุล ยะลีล" และ "อับดุล ฏิม".
หลังจากศาสดามุฮัมมัดเสียชีวิตแล้ว เขาใช้ช่วงชีวิตที่เหลืออยู่ไปสอนฮะดีษในมะดีนะฮ์ แต่ต้องหยุดสอนแค่ชั่วคราว เพราะเขาเป็นผู้ว่าประจำอาระเบียตะวันออก (ปัจจุบันเรียกว่า "บะห์ร็อยน์") ในสมัยของอุมัร และเป็นผู้ว่าประจำเมืองมะดีนะฮ์ในสมัยรัฐเคาะลีฟะฮ์อุมัยยะฮ์ตอนต้น. อบูฮุร็อยเราะฮ์เสียชีวิตในปีค.ศ.681 (ฮ.ศ.59) ตอนอายุ 78 ปี ศพของเขาถูกฝังที่อัลบะกีอ์.
โช มี-ย็อน
โช มี-ย็อน (; เกิด 31 มกราคม ค.ศ. 1997) รู้จักกันในชื่อ มีย็อน เป็นนักร้อง นักแสดงชาวเกาหลีใต้ ปัจจุบันเป็นสมาชิกเกิร์ลกรุป ไอเดิล และศิลปินเดี่ยว ภายใต้สังกัดคิวบ์เอนเตอร์เทนเมนต์ และเป็นผู้พากย์เสียง อาห์-ริ หนึ่งในตัวละครจากเกิร์ลกรุปเสมือน K/DA ของเกมลีกออฟเลเจนด์
โช มีย็อน เกิดเมื่อวันที่ 31 มกราคม ค.ศ. 1997 ที่เขตซอแดมุน, โซล ประเทศเกาหลีใต้ มีย็อนเป็นบุตรคนเดียวในครอบครัว เธอมีความสนใจในการร้องเพลงตั้งแต่เธอยังเป็นเด็กซึ่งได้รับแรงบันดาลใจในการเล่นดนตรีจากพ่อ ทางครอบครัวจึงได้สนับสนุนให้มีย็อนเรียนรู้ทักษะทางด้านดนตรีต่างๆ เช่น ไวโอลิน กีตาร์ และเปียโน
2016–2018: ก่อนเปิดตัว.
ในเดือนกุมภาพันธ์ ค.ศ. 2016 มีย็อนได้ออกจากค่ายวายจีเอนเตอร์เทนเมนต์ จากนั้นเธอกลายเป็นนักร้องอิสระ และปรากฏตัวในฐานะนักร้องสมทบกับ อิม ซึล-อง ที่ทัวร์แคนาดาในเดือนกันยายน ค.ศ. 2016 และในช่วงต้นปี ค.ศ. 2017 มีย็อนได้เข้าเป็นเด็กฝึกหัดภายในค่ายคิวบ์เอนเตอร์เทนเมนต์
2018–ปัจจุบัน: ไอเดิลและการทำกิจกรรมเดี่ยว.
หลังจากเป็นเด็กฝึกหัดรวมระยะเวลาได้แปดปี มีย็อนได้เปิดตัวอย่างเป็นทางการกับกลุ่มของเธอ ไอเดิล เมื่อวันที่ 2 พฤษภาคม ค.ศ. 2018 ด้วยมินิอัลบั้ม "ไอแอม" และซิงเกิลนำ "ลาทาทา"
ในวันที่ 26 ตุลาคม ค.ศ. 2018 มีข่าวว่ามีย็อนจะเข้าร่วมในงานแข่งขันชิงแชมป์โลก 2018 ของเกมลีกออฟเลเจนด์ พร้อมกับช็อน โซ-ย็อน, เมดิสัน เบียร์ และไจร่า เบินส์ โดยทั้งสี่คนได้ให้เสียงพากย์ตัวละครจากเกิร์ลกรุปเสมือน K/DA อีกด้วย
ในปีค.ศ. 2019 มีย็อนได้ร้องเพลงร่วมกับแฮงจูในเพลง 'Cart' ซึ่งเป็นโปรเจ็กซ์พิเศษของค่าย Amoeba Culture X Devine Channel
ตำบลระเว
ระเว เป็นตำบลหนึ่งตั้งอยู่ทางทิศเหนือของอำเภอพิบูลมังสาหาร จังหวัดอุบลราชธานี ห่างจากที่ว่าการอำเภอพิบูลมังสาหารประมาณ 8 กิโลเมตร บนถนนสายพิบูลฯ–ศรีเมืองใหม่ (ทางหลวงแผ่นดินหมายเลข 4030) อยู่ห่างจากศาลากลางจังหวัดอุบลราชธานีประมาณ 55 กิโลเมตร พื้นที่ทั้งตำบลอยู่ในความรับผิดชอบขององค์การบริหารส่วนตำบลระเว ซึ่งได้รับการยกฐานะจากสภาตำบลเป็นองค์การบริหารส่วนตำบลเมื่อวันที่ 23 กุมภาพันธ์ 2540 เป็นองค์การบริหารส่วนตำบลขนาดกลาง
ตำบลระเวมีอาณาเขตติดต่อกับตำบลข้างเคียงดังนี้
ตำบลระเวมีพื้นที่ส่วนใหญ่เป็นที่ราบลุ่ม สภาพดินเป็นดินร่วนปนทราย เหมาะสำหรับการทำเกษตรในช่วงฤดูฝนและต้องปรับปรุงบำรุงดินด้วยปุ๋ยและอินทรียวัตถุเพื่อเพิ่มผลผลิตของเกษตรกร